|  |
| --- |
| **Seletuskiri** |
| Lääne-Harju Vallavalitsuse korralduse eelnõu |

 „Kohanime määramine Veskikülas“ juurde

**Eelnõuga määratakse Veskikülas asuvatele liikluspindadele kohanimed, samuti tehakse vastavad kanded riiklikusse teeregistrisse.**

Eelnõuga esitatakse ettepanek määrata Veskikülas Toomi tee katastriüksusel (86801:001:0395) asuvatele liikluspindadele kohanimed: Toomi tee ja Toomi põik. Liikluspinnad on moodustatud kooskõlas Vasalemma Vallavolikogu 26.06.2007 otsusega nr 64 kehtestatud Mäepealtkõrtsi ja Toomi maaüksuste detailplaneeringuga. Detailplaneeringuga planeeriti Toomi tee koos selle põiktänavaga Toomi põik transpordimaa sihtotstarbega krundiks ja on ettenähtud avaliku kasutusega erateeks.

Vastavalt kohanimeseaduse § 4 lg 1-le kohanimi peab olema määratud olemasolevatele ja planeeritud nimeobjektidele või nimeobjektide kogumile p 4 sätestab aadressikohana ruumiandmete seaduse tähenduses, näiteks tee, tänav, väljak, väikekoht, § 5 lg 1 p 3 kohanimemääraja on kohalik omavalitsus. Sama seaduse § 6 lg 1 sätestab kohanime määramise korraldab ja otsuse teeb kohanimemääraja omal algatusel või füüsilise või juuridilise isiku kirjaliku taotluse alusel, lg 4 sätestab eraomandis olevale maaüksusele või sellel paiknevale nimeobjektile kohanime määramise kavatsusest teavitab kohanimemääraja asjaomast maaomanikku posti teel, küsides tema arvamust. Maaomanik peab kirjaliku arvamuse esitama teate saamisest 15 päeva jooksul. Toomi tee (86801:001:0395) maaomanikke Osaühing Transfero (registrikood 11220302) ja Eha Lillemetsa on teavitatud kirjalikult 04.04.2018 nr 6-10/1607 ja nr 6-10/1606 nende omandis oleval maaüksusel paikneva nimeobjektile kohanime määramise kavatsusest, kuna arvamust tähtajaks ei esitatud loetakse maaomanike nõusolek saaduks. Kohanime seaduse § 13 lg 1 sätestatule tuleb kohanime määramisel eelistada nime, mis on paikkonnas tuntud ja levinud. Mäepealtkõrtsi ja Toomi maaüksuste detailplaneeringu kohaselt on moodustatud transpordimaa Toomi tee katastriüksus ja rajatud liikluspind, millelt saavad juurdepääsu sama detailplaneeringuga moodustatud krundid. Maakatastris registreeritud katastriüksuste koha-aadressid on määratud liikluspinna järgi kasutades nimesid - Toomi tee ja Toomi põik.

Ruumiandmete seaduses aadressikoht on sätestatud vastavalt § 44 p 1-le ehitusseadustiku tähenduses tee, mille nime kasutatakse teiste aadressiobjektide aadressis. Sama seaduse § 48 lõike 1 kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga. Sama seaduse § 54 lõige 1 sätestab, et koha-aadressi määraja on kohalik omavalitsus ja § 55 lõike 1 teises lauses näeb kord ette, et kohalik omavalitsus võib aadressitoimingud algatada ka riigi- või kohaliku omavalitsuse asutuse ning füüsilise või juriidilise isiku taotluse alusel. Maa-ameti aadressiandmete osakonna vanemspetsialist teavitas 28. märtsil 2018 e-kirja teel, et Vasalemma alevikus liikluspindadel Toomi tee ja Toomi põik ei ole õiguslikku alust ja tuleb kohanimed määrata koos liikluspindade ruumikujudega.

Vabariigi Valitsuse 08.10.2015 määruse nr 103 „Aadressiandmete süsteem“ § 15 lõige 1 sätestab liikluspinna maaüksuse nime määramise, mis peab sisaldama liikluspinna kohanime täiskujul.

Vastavalt Lääne-Harju Vallavolikogu 27.03.2018. a otsusega nr 43 „Ülesannete delegeerimine“, volitati vallavalitsust lahendama kohanimeseaduses ja ruumiandmete seaduses kohaliku omavalitsuse üksuse pädevusse antud ülesannete täitmine. Lähtudes kohanimeseaduse § 6 lõikest 8 peab kohalik omavalitsus avalikustama kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Lääne-Harju Vallavalitsus avalikustas korralduse eelnõu 16. aprillil oma kodulehel ja avaldas kohanime määramisest eelteate 26. aprillil ilmunud Lääne-Harju Valla Lehes. Avalikustamise ajal vastuväiteid ega ettepanekuid ei esitatud.

Toomi tee koosneb kahest teeosast pikkustega 298 meetrit ja 280 meetrit. Toomi põik koosneb ühest teeosast pikkusega 121 meetrit. Teed registreeritakse riiklikus teeregistris tee registrinumbritega vastavalt 8685041 ja 8685042 ning on planeeritud avaliku kasutusega erateedeks.

Kairi Tiitsmann

registrite spetsialist